各位好！
我哋宜家活喺歷史性嘅時刻，
充滿挑戰，眾所周知。
世界因全球大流行嘅
新冠肺炎而動搖，
呢個突顯出左另一項全球性嘅挑戰：
社會環境危機。
呢個令我哋全體面對一項抉擇。
抉擇乜嘢係重要，
乜嘢係唔重要。
抉擇要繼續忽視
貧窮人嘅苦難，
繼續傷害我哋共同嘅家園，
我哋嘅地球，或者係各個層面
轉變我哋嘅行為。
與日精確嘅科學話比我哋知，
採取行動迫在眉睫。
我無誇大其詞，呢個係科學講嘅。
採取行動先有希望去避免
劇烈及災難性嘅氣候變遷。
為此我哋宜家就必須行動。
呢個係科學事實。
我哋嘅良知話比我哋知
唔可以再對貧乏人嘅苦難置之不理，
唔可以再對增長嘅經濟不平等
及社會不公義保持冷漠。
經濟本身亦都唔可以只限於生產及分配。
佢亦都必須考慮
對環境同埋人類尊嚴嘅衝擊。
我哋可以話經濟
應該具有創造力，
對經濟本身同埋經濟嘅方法，
以及經濟活動嘅方式，
都應具創造力。
我想邀請大家一齊踏上一段旅程。
一段轉化同埋行動嘅旅程。
毋需多講，
只需要具體同埋緊迫嘅行動。
我叫佢做旅程，因為佢需要轉移、改變。
我哋走出呢場危機之後，
我哋唔可以依然照舊：
我哋走出危機之後，
要花時間同努力先可以克服。
我哋必須一步一步嚟；
幫助軟弱嘅人；說服存疑嘅人；
想像新嘅解決方案；
仲要承諾一定會將佢地訴諸實行。
我哋嘅目標非常明確：
喺未來十年內，建立一個世界，
既能夠滿足
現今世代嘅需求，
包括每一個人嘅需求，
又唔會危害未來世代嘅前途發展。
我要邀請所有宗教界人士，
無論係唔係基督徒，
所有良善嘅人，
一齊踏上呢段旅程。
從你嘅信仰開始，
如果你無信仰，
就從你自己嘅意向開始，
從你自己嘅良善意圖開始。
我哋每一個人，身為個人 
或者係某團體嘅一員
都可以做出重大貢獻。
五年前我寫左《願禰受讚頌》通諭，
致力於照顧我哋共同嘅家園。
文中提出整體生態概念，
齊心回應地球嘅呼喊，
以及窮人嘅哭泣。
整體生態係對
整體生命願景嘅邀請，
從萬物息息相關呢個信念開始，
而佢，就好似呢次大流行咁，
確切提醒著我哋：
我哋彼此依存，亦依存著大地母親。
從甘樣嘅願景嚟
搵出新方法
定義及衡量進步係必要嘅，
唔比我哋侷限於經濟、
科技、財務及總產值嘅觀點，
而係攸關道德、
社會
同埋教育層面。
今日我要提出三個行動方針。
就好似我喺《願禰受讚頌》入面咁寫，
我哋為整體生態旅程所作嘅改變
同埋佢嘅正確方向，
需要我哋首先踏出教育呢一步。
因此，我嘅第一項建議
係喺各個層面推動
照顧我哋共同家園嘅教育方針，
逐漸形成
對環境問題與人類需求
息息相關嘅了解。
我哋必須從一開始就知道：
環境問題與人類需求緊密相連。
基於科學數據嘅教育
並且採取道德方針。
呢個好重要，兩者皆係。
我受到好多年輕人鼓舞，
佢哋展現出新嘅生態及社會意識，
當中仲有好多人不吝奮戰，
捍衛環境 及正義。
第二個提案
係我哋必須聚焦於水同埋營養。
可以取得乾淨、可飲用嘅水
係放諸四海皆準嘅基本人權。
呢個係基本嘅，
因為佢決定人嘅生存，
因此佢係
可以行使其他人權及責任嘅先決條件。
透過非破壞性耕作法，
為全人類提供足夠嘅營養，
應該變成
整個糧食生產及分配循環嘅主要目的。
第三項建議係能源轉變：
逐步，而唔延宕，
將化石燃料汰換成乾淨能源。
我哋只有幾年。
科學家預估
只係剩返唔到三十年。
我哋只有幾年嘅時間， 唔到三十年，
可以降低
溫室效應氣體排放進入大氣層。
這項轉變唔單止要快，
要滿足當前及未來嘅能源需求，
仲必須要注意到
對窮人，對當地居民，
以及喺能源生產領域工作者嘅影響。
鼓勵呢項改變嘅方法之一，
就係讓企業轉向致力於整體照顧
我哋共同嘅家園嘅急迫需求，
排除投資
無辦法滿足整體生態參數嘅公司，
同時獎勵有具體行為嘅公司，
喺呢段過渡期，
佢哋活動嘅中心，
必須係永續、
社會正義同埋促進共同利益。
好多組織，包括天主教及其他宗教，
已經扛下責任，
要往呢個方向行動。
事實上，地球一定要受到良好嘅
管理及養育、栽培及保護。
我哋唔可以繼續好似榨橙汁咁榨乾佢。
我哋可以咁講，
照顧地球係一種人權。
呢三項提案一定要被視為
更大嘅群體行動嘅部分，
我哋必須實行一套全方位計畫，
用嚟搵出呢啲問題嘅持久解決方案。
目前嘅經濟體系無法永續。
我哋面對道德上嘅當務之急
以及實際嘅緊迫性，要重新思考好多事：
我哋生產嘅方法；我哋消費嘅方法；
我哋浪費嘅文化；
我哋嘅短視；
剝削窮人，
對佢哋漠不關心；
不斷增長嘅不平等
同埋我哋對有害能源嘅依賴。
我哋有必要
去思索呢啲挑戰。
整體生態提出一種全新嘅觀念，
看待人類與大自然之間嘅關係。
呢個領導我哋走向一種新嘅經濟，
佢嘅財富產生
應該直接考慮到整體嘅人類福祉
同埋改善，
而唔係破壞，
我哋共同嘅家園。
呢樣亦都意味著更新嘅政治
應該被視為最高形式嘅慈善。
無錯，愛存在於人與人之間，
但係愛亦都可以存在喺政治入面。
呢個包含所有嘅人，呢個亦都包含大自然。
因此我邀請大家
一齊踏上呢段旅程，
我喺《願禰受讚頌》通諭中提過，
亦都喺新嘅通諭《眾弟兄》入面提到。
就好似《倒數》呢個大會主題咁講，
我哋必須採取緊急行動。
我哋每一個人都可以扮演 一個重要嘅角色，
只要我哋都從今日啟程，
唔係聽日，係今日。
因為未來建造喺今日之上，
未來亦唔可以建立係孤離之上，
而應該建立喺社群同埋和諧之上。
謝謝！